67P/Tšurjumov-Gerassimenko

Tšurjumovi-Gerassimenko komeet (vene keeles комета Чурюмова-Герасименко, inglise keeles Comet Churyumov-Gerasimenko), ametlikult 67P/Tšurjumov-Gerassimenko (vene keeles 67P/Чурюмова-Герасименко, inglise keeles 67P/Churyumov-Gerasimenko) ja vahel lühendina 67P/C-G või lihtsalt 67P, on komeet. Selle praegune tiirlemisperiood on 6,45 aastat ja pöörlemisperiood umbes 12,4 tundi. See oli viimati periheelis 13. augustil 2015. Nagu kõik komeedid, sai ka see nime avastajate järgi. Nendeks olid Klõm Tšurjumov ja Svetlana Gerassimenko, kes märkasid komeeti esmakordselt fotoplaatidel 1969. aastal. Komeedi afeeli kaugus Päikesest on 5,6829 aü (850 150 000 km), periheeli kaugus Päikesest 1,2432 aü (185 980 000 km), orbiidi ekstsentrilisus 0,64102, kalle 7,0405°. Komeet koosneb kahest omavahel ühenduses olavast osast. Suurema mõõtmed on 4,1×3,2×1,3 km ja väiksema mõõtmed on 2,5×2,5×2 km. Komeedi mass on (1,0±0,1)×1013 kg ning paokiirus umbes 1 m/s. Pinnatemperatuur on 205–230 K (−68...−43 °C). Tšurjumov-Gerassimenko oli Euroopa Kosmoseagentuuri (ESA) sondi Rosetta sihtmärk. Sond lennutati kosmosesse 2. märtsil 2004. Rosetta kohtus Tšurjumov-Gerassimenkoga 6. augustil 2014 ja jäi selle orbiidile 10. septembril 2014. Rosetta maandur Philae maabus komeedi pinnal 12. novembril 2014; see oli esimene kosmoseaparaat, mis maandus komeedi tuumal. Rosetta missioon lõppes 30. septembril 2016, kui ESA insenerid kukutasid sondi komeedi pinnale. Komeedi gaasipilve koostise uurimisel on sealt leitud oodatust enam hapnikku, mis võib viidata vajadusele kohendada Päikesesüsteemi tekkimist kirjeldavat mudelit. JPL Small-Body Database Browser: 67P/Churyumov-Gerasimenko NASA/Jet Propulsion Laboratory, 5. oktoober 2013 (vaadatud 21. jaanuar 2014) Mottola, S.; Lowry, S.; Snodgrass, C.; Lamy, P. L.; Toth, I. et al. (september 2014) The rotation state of 67P/Churyumov-Gerasimenko from approach observations with the OSIRIS cameras on Rosetta Astronomy and Astrophysics 569. L2. Yoshida, Seiichi (30. detsember 2010). 67P/Churyumov-Gerasimenko aerith.net (vaadatud 9. veebruar 2012) 67P/Churyumov-Gerasimenko Minor Planet Center (vaadatud 17. juuni 2014) Kinoshita, Kazuo (7. mai 2009). 67P/Churyumov-Gerasimenko Comet Orbit (vaadatud 25. aprill 2009) Krolikowska, Malgorzata (2003). 67P/Churyumov–Gerasimenko – potential target for the Rosetta mission Acta Astronomica 53: 195–209 Agle, D. C.; Cook, Jia-Rui; Brown, Dwayne; Bauer, Markus (17. jaanuar 2014). Rosetta: To Chase a Comet NASA (vaadatud 18. jaanuar 2014) Chang, Kenneth (5. august 2014). Rosetta Spacecraft Set for Unprecedented Close Study of a Comet The New York Times (vaadatud 5. august 2014) Fischer, D. (6. august 2014). Rendezvous with a crazy world The Planetary Society (vaadatud 6. august 2014) (veebiarhiivi link 6. august 2014) Bauer, M. (6. august 2014). Rosetta Arrives at Comet Destination ESA (vaadatud 6. august 2014) (veebiarhiivi link 6. august 2014) Scuka, Daniel (10. september 2014). Down, down we go to 29 km – or lower? ESA (vaadatud 20. september 2014) Chang, Kenneth (12. november 2014). European Space Agency’s Spacecraft Lands on Comet’s Surface New York Times (vaadatud 12. november 2014) Chang, Kenneth (10. november 2014). Philae Lander Nears a Cosmic Touchdown New York Times (vaadatud 11. november 2014) Probe makes historic comet landing BBC news, 12. november 2014 (vaadatud 12. november 2014) Rosetta probe lands on comet 67P ending 12-year mission Tšurjumov-Gerassimenko hapnik võib muuta Päikesesüsteemi tekkelugu ERR Novaator, 29. oktoober 2015